title: 2013/548/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka VII – Alueiden komitea#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka VII – Alueiden komitea

text:
               16.11.2013

               FI

               Euroopan unionin virallinen lehti

               L 308/130

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka VII – Alueiden komitea
   (2013/548/EU)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2011 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2011 (COM(2012) 436 – C7-0230/2012) (2),

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2011 ja toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2011 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 164, 165 ja 166 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0093/2013),

               1.

               myöntää alueiden komitean pääsihteerille vastuuvapauden alueiden komitean talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 68, 15.3.2011.

      (2)  EUVL C 348, 14.11.2012, s. 1.

      (3)  EUVL C 344, 12.11.2012, s. 1.

      (4)  EUVL C 348, 14.11.2012, s. 130.

      (5)  EYVL L 248, 16.9.2002, s. 1.

      (6)  EUVL L 298, 26.10.2012, s. 1.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka VII – Alueiden komitea
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2011 (1),

                  —

                  ottaa huomioon Euroopan unionin konsolidoidun tilinpäätöksen varainhoitovuodelta 2011 (COM(2012) 436 – C7-0230/2012) (2),

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2011 ja toimielinten vastaukset (3),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2011 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

                  —

                  ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 164, 165 ja 166 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0093/2013),

                  1.

                  on tyytyväinen siihen, että tilintarkastustuomioistuin totesi varainhoitovuotta 2011 koskevassa vuosikertomuksessaan, ettei se ollut havainnut merkittäviä puutteita alueiden komitean henkilöstöresursseja ja hankintamenettelyitä koskevissa tarkastuksissa;

                  2.

                  panee tyytyväisenä merkille, että tilintarkastustuomioistuin totesi tarkastustyönsä perusteella, että virhetaso ei kokonaisuutena tarkastellen ole olennainen toimielinten ja elinten hallintomenoihin ja muihin menoihin liittyvissä maksuissa 31. joulukuuta 2011 päättyneeltä varainhoitovuodelta;

                  3.

                  toteaa, että vuonna 2011 alueiden komitean hyväksytty talousarvio oli 84 100 000 euroa, josta 82 000 000 euroa oli maksusitoumusmäärärahoja (90 800 000 euroa vuonna 2010), joista käytettiin 97,5 prosenttia eli vähemmän kuin vuonna 2010, jolloin käyttöaste oli 99,4 prosenttia; tähdentää, että alueiden komitean talousarvio on luonteeltaan puhtaasti hallinnollinen ja että määrärahoista käytetään 72 prosenttia toimielimen henkilöstöön ja 28 prosenttia kiinteistöihin, irtaimeen omaisuuteen, laitteisiin ja sekalaisiin hallinnosta johtuviin menoihin;

                  4.

                  on tyrmistynyt talousarvion toteutusasteen alenemisesta; kehottaa ryhtymään toimiin, jotta toteutusastetta voidaan parantaa ja tehtyjä muutoksia seurata;

                  5.

                  on tietoinen siitä, että alueiden komitealle Euroopan unionin toiminnasta tehdyn sopimuksen perusteella osoitettu uusi rooli edellyttää organisaatiomukautuksia, mutta katsoo, että kyseiset mukautukset olisi ollut mahdollista ennakoida alueiden komitean talousarviositoumuksissa vuodeksi 2011;

                  6.

                  pitää tervetulleina alueiden komitean sisäistä organisaatiota koskevia hankkeita, joiden tavoitteena on yhteistyö yksiköiden välillä ja synergian kehittäminen yhteisten toimien ja toimintojen yhteydessä; pyytää antamaan tietoa hankkeiden etenemisestä ja etenkin toteutettujen toimien talousarviovaikutuksista;

                  7.

                  onnittelee sekä alueiden komiteaa että Euroopan talous- ja sosiaalikomiteaa (ETSK) EMAS-sertifikaatin ja ISO 14001 -sertifikaatin saamisesta; pitää kuitenkin valitettavana, ettei uusiutuvista energialähteistä saatavan energian käytöstä annettu tietoja huolimatta parlamentin pyynnöstä edellisen vuoden vastuuvapauspäätöslauselmassa; kiinnittää huomiota velvoitteeseen julkistaa uusiutuvan energian osuutta ja ympäristövaikutuksia koskevat tiedot;

                  8.

                  panee tyytyväisenä merkille, että alueiden komitean talousarvioyksikkö on kirjannut parlamentin talousarvion valvontavaliokunnan suositukset ja vaatimukset keskustietokantaan ja että täytäntöönpanon etenemistä seurataan säännöllisesti;

                  9.

                  pyytää alueiden komiteaa valvomaan henkilöstörakennetta myös jatkossa, jotta varmistettaisiin, että toimet organisoidaan täysin tehokkaasti, ja jotta osoitetut varat voitaisiin käyttää paremmin;

                  10.

                  pitää videoneuvottelujen vaiheittaista käyttöönottoa myönteisenä; pyytää säännöllisiä tietoja järjestelmän tehokkuudesta ja sen avulla aikaansaaduista säästöistä, myös säästöistä matkakuluissa;

                  11.

                  on tietoinen alueiden komitean sisäisen tarkastuksen osaston esittämistä suosituksista ja tavoitteista; katsoo kuitenkin, että toteuttamista on parannettava ja rationalisoitava;

                  12.

                  on tyytyväinen käännöstoiminnassa toteutettuihin parannuksiin sen jälkeen, kun ETSK ja alueiden komitea uusivat yhteistyösopimuksensa; panee kuitenkin merkille, että ulkoisen kääntämisen määrä on lisääntynyt, koska käännösten kysyntä on runsasta tiettyinä huippukausina; kehottaa alueiden komiteaa sääntelemään käännöspyyntöjen määräaikoja paremmin;

                  13.

                  kehottaa alueiden komiteaa ilmoittamaan seuraavassa vuotuisessa toimintakertomuksessa, kuinka suuri osa kyseisenä vuonna pyydetyistä tulkkauspalveluista jäi käyttämättä;

                  14.

                  tukee alueiden komitean ja ETSK:n hallinnollista yhteistyösopimusta koskevan väliarvioinnin päätelmiä; yhtyy näkemykseen, jonka mukaan yhteisten palvelujen ja käännöstoiminnan henkilöstöresurssien rationalisoimiseksi olisi tehtävä joitakin parannuksia;

                  15.

                  pyytää tarkkoja tietoja siitä, mitkä olivat hallinnollisen yhteistyön tavoitteet, missä määrin ne saavutetaan ja mitä säästöjä tällä saadaan aikaan;

                  16.

                  onnittelee alueiden komiteaa siitä, että vuotuinen toimintakertomus on säilynyt laadukkaana, ja pitää toiminnan vaikutuksia koskevaa kattavaa vuosikertomusta tärkeänä välineenä komitean työtä arvioitaessa; panee tyytyväisenä merkille, että vuotuisessa toimintakertomuksessa esitettiin kattava taulukko kaikista alueiden komitean käytössä olevista henkilöstöresursseista; kehottaa alueiden komiteaa sisällyttämään taulukkoon tiedot osallistumisesta ammatilliseen koulutukseen;

                  17.

                  palauttaa mieliin kantansa, jonka mukaan avoimuuden vuoksi kaikkien unionin toimielinten jäsenten taloudellisia sidonnaisuuksia koskevien ilmoitusten ja niiden päivitysten olisi oltava saatavilla internetissä; pitää tervetulleena alueiden komitean työvaliokunnan vuonna 2011 tekemää päätöstä julkaista jäsentensä taloudellisia sidonnaisuuksia koskevat ilmoitukset verkossa ja edellyttää, että ilmoitukset asetetaan saataville mahdollisimman pian.

         (1)  EUVL L 68, 15.3.2011.

         (2)  EUVL C 348, 14.11.2012, s. 1.

         (3)  EUVL C 344, 12.11.2012, s. 1.

         (4)  EUVL C 348, 14.11.2012, s. 130.

         (5)  EYVL L 248, 16.9.2002, s. 1.

         (6)  EUVL L 298, 26.10.2012, s. 1.


title: 2012/176/EU: Neuvoston päätös, annettu 8 päivänä maaliskuuta 2012 , Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevaan Euro–Välimeri-sopimukseen liitettävän pöytäkirjan, joka koskee Euroopan unionin ja Marokon kuningaskunnan puitesopimusta Marokon kuningaskunnan osallistumista unionin ohjelmiin säätelevistä yleisistä periaatteista, tekemisestä#Pöytäkirja Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevaan Euro–Välimeri-sopimukseen Euroopan unionin ja Marokon kuningaskunnan puitesopimuksesta Marokon kuningaskunnan osallistumista unionin ohjelmiin säätelevistä yleisistä periaatteista

text:
               28.3.2012

               FI

               Euroopan unionin virallinen lehti

               L 90/1

         NEUVOSTON PÄÄTÖS,
   annettu 8 päivänä maaliskuuta 2012,
   Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevaan Euro–Välimeri-sopimukseen liitettävän pöytäkirjan, joka koskee Euroopan unionin ja Marokon kuningaskunnan puitesopimusta Marokon kuningaskunnan osallistumista unionin ohjelmiin säätelevistä yleisistä periaatteista, tekemisestä
   (2012/176/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 6 kohdan a alakohdan i alakohdan ja 218 artiklan 8 kohdan toisen alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevaan Euro–Välimeri-sopimukseen liitettävä pöytäkirja, joka koskee Euroopan unionin ja Marokon kuningaskunnan puitesopimusta Marokon kuningaskunnan osallistumista unionin ohjelmiin säätelevistä yleisistä periaatteista, jäljempänä ’pöytäkirja’, allekirjoitettiin unionin puolesta 7 päivänä lokakuuta 2010.

               (2)

               Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on.

               (3)

               Pöytäkirja olisi tehtävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin ja sen jäsenvaltioiden puolesta Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevaan Euro–Välimeri-sopimukseen liitettävä pöytäkirja, joka koskee Euroopan unionin ja Marokon kuningaskunnan puitesopimusta Marokon kuningaskunnan osallistumista unionin ohjelmiin säätelevistä yleisistä periaatteista.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja tekee unionin puolesta pöytäkirjan 10 artiklassa määrätyn ilmoituksen.
   3 artikla
   Tämä päätös tulee voimaan päivänä, jona se annetaan.

      Tehty Brysselissä 8 päivänä maaliskuuta 2012.

            Neuvoston puolesta

            Puheenjohtaja

         M. BØDSKOV

      PÖYTÄKIRJA
      Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevaan Euro–Välimeri-sopimukseen Euroopan unionin ja Marokon kuningaskunnan puitesopimuksesta Marokon kuningaskunnan osallistumista unionin ohjelmiin säätelevistä yleisistä periaatteista
      EUROOPAN UNIONI, jäljempänä ’unioni’,
      ja
      MAROKON KUNINGASKUNTA, jäljempänä ’Marokko’,
      Yhdessä
      jäljempänä ’osapuolet’,
      JOTKA KATSOVAT SEURAAVAA:

                  (1)

                  Marokko teki 26 päivänä helmikuuta 1996 Euro–Välimeri-sopimuksen Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista (1), jäljempänä ’sopimus’.

                  (2)

                  Brysselissä 17 ja 18 päivänä kesäkuuta 2004 kokoontunut Eurooppa-neuvosto suhtautui myönteisesti komission tekemiin Euroopan naapuruuspolitiikkaa koskeviin ehdotuksiin ja vahvisti neuvoston asiasta 14 päivänä kesäkuuta 2004 tekemät päätelmät.

                  (3)

                  Neuvosto on sittemmin hyväksynyt useaan otteeseen kyseistä politiikkaa tukevia päätelmiä.

                  (4)

                  Neuvosto ilmaisi 5 päivänä maaliskuuta 2007 tukensa 4 päivänä joulukuuta 2006 annetussa komission tiedonannossa esitellylle yleiselle ja kokonaisvaltaiselle toimintamallille, joka mahdollistaa Euroopan naapuruuspolitiikan piiriin kuuluvien maiden osallistumisen yhteisön virastojen toimintaan ja yhteisön ohjelmiin maiden omien ansioiden perusteella edellyttäen, että asianomainen oikeusperusta sallii osallistumisen.

                  (5)

                  Marokko on ilmaissut halunsa osallistua useisiin unionin ohjelmiin.

                  (6)

                  Marokon osallistumista kuhunkin ohjelmaan koskevista erityisehdoista, rahoitusosuudesta sekä raportointi- ja arviointimenettelyistä olisi määrättävä unionin puolesta toimivan Euroopan komission ja Marokon välisellä yhteisymmärryspöytäkirjalla,

            OVAT SOPINEET SEURAAVAA:
      1 artikla
      Marokko saa osallistua kaikkiin nykyisiin ja tuleviin unionin ohjelmiin, jotka ovat kyseisten ohjelmien perustamista koskevien säännösten mukaisesti sille avoimia.
      2 artikla
      Marokko maksaa unionin yleiseen talousarvioon rahoitusosuuden, jonka suuruus määräytyy sen mukaan, mihin ohjelmiin Marokko osallistuu.
      3 artikla
      Marokon edustajat voivat osallistua tarkkailijoina Marokkoa koskevien asioiden käsittelyyn hallintokomiteoissa, jotka vastaavat niiden ohjelmien valvonnasta, joiden rahoitukseen Marokko osallistuu.
      4 artikla
      Marokon osallistujien esittämiin hankkeisiin ja aloitteisiin sovelletaan mahdollisuuksien mukaan samoja edellytyksiä, sääntöjä ja menettelyjä kuin asianomaisissa ohjelmissa sovelletaan jäsenvaltioihin.
      5 artikla
      Marokon ohjelmiin osallistumista koskevista erityisehdoista, maksettavasta rahoitusosuudesta sekä raportointi- ja arviointimenettelyistä määrätään unionin puolesta toimivan komission ja Marokon asianomaisessa ohjelmassa vahvistettujen perusteiden mukaan toimivaltaisten viranomaisten välisellä yhteisymmärryspöytäkirjalla.
      Jos Marokko hakee johonkin tiettyyn unionin ohjelmaan osallistumista varten unionin ulkomaanapua eurooppalaista naapuruuden ja kumppanuuden välinettä koskevista yleisistä määräyksistä 24 päivänä lokakuuta 2006 annetun Euroopan parlamentin ja neuvoston asetuksen (EY) N:o 1638/2006 (2) 3 artiklan nojalla tai muun sellaisen tulevaisuudessa mahdollisesti annettavan asetuksen nojalla, jossa säädetään unionin ulkomaanavun antamisesta Marokolle, ehdot unionin tuen käytölle Marokossa määritellään rahoitussopimuksessa noudattaen erityisesti asetuksen (EY) N:o 1638/2006 20 artiklaa.
      6 artikla
      Kussakin 5 artiklan nojalla tehdyssä yhteisymmärryspöytäkirjassa määrätään Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 tehdyn neuvoston asetuksen (EY, Euratom) N:o 1605/2002 (3) mukaisesti, että komissio, Euroopan petostentorjuntavirasto ja Euroopan tilintarkastustuomioistuin suorittavat varainhoidon valvonnan, tilintarkastukset tai muut tarkastukset, myös hallinnolliset tutkimukset, tai ne suoritetaan kyseisten elinten alaisuudessa.
      Varainhoidon valvonnasta ja tilintarkastuksesta, hallinnollisista toimenpiteistä, seuraamuksista ja perinnästä laaditaan yksityiskohtaiset määräykset, joiden nojalla komissiolle, Euroopan petostentorjuntavirastolle ja tilintarkastustuomioistuimelle myönnetään valtuudet, jotka vastaavat näillä toimielimillä unioniin sijoittautuneiden edunsaajien tai toimeksisaajien osalta olevia valtuuksia.
      7 artikla
      Tätä pöytäkirjaa sovelletaan sen ajan, jonka sopimus on voimassa.
      Osapuolet allekirjoittavat ja hyväksyvät pöytäkirjan omien menettelyjensä mukaisesti.
      Kumpi tahansa osapuoli voi irtisanoa pöytäkirjan kirjallisella ilmoituksella toiselle osapuolelle. Pöytäkirjan voimassaolo päättyy kuuden kuukauden kuluttua tällaisesta ilmoituksesta.
      Pöytäkirjan irtisanominen kumman tahansa sopimuspuolen irtisanomisen johdosta ei vaikuta 5 ja 6 artiklan määräysten mukaisiin tarkastuksiin ja valvontaan.
      8 artikla
      Osapuolet voivat tarkastella pöytäkirjan täytäntöönpanoa Marokon kuningaskunnan tosiasiallisen unionin ohjelmiin osallistumisen perusteella viimeistään kolmen vuoden kuluttua pöytäkirjan voimaantulopäivästä ja sen jälkeen joka kolmas vuosi.
      9 artikla
      Tätä pöytäkirjaa sovelletaan alueisiin, joilla sovelletaan Euroopan unionin toiminnasta tehtyä sopimusta siinä määrätyin edellytyksin, ja Marokon kuningaskunnan alueeseen.
      10 artikla
      Tämä pöytäkirja tulee voimaan sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen diplomaattiteitse tätä varten tarvittavien menettelyjensä päätökseen saattamisesta.
      11 artikla
      Tämä pöytäkirja on erottamaton osa sopimusta.
      12 artikla
      Tämä pöytäkirja laaditaan kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja arabian kielellä, ja jokainen teksti on yhtä todistusvoimainen.

         Съставено в Брюксел на тринадесети декември две хиляди и десета година.
         Hecho en Bruselas, el trece de diciembre de dos mil diez.
         V Bruselu dne třináctého prosince dva tisíce deset
         Udfærdiget i Bruxelles den trettende december to tusind og ti.
         Geschehen zu Brüssel am dreizehnten Dezember zweitausendzehn.
         Kahe tuhande kümnenda aasta detsembrikuu kolmeteistkümnendal päeval Brüsselis.
         Έγινε στις Βρυξέλλες στις δεκατρείς Δεκεμβρίου δύο χιλιάδες δέκα.
         Done at Brussels on the thirteenth day of December in the year two thousand and ten.
         Fait à Bruxelles, le treize décembre deux mille dix.
         Fatto a Bruxelles, addì tredici dicembre duemiladieci.
         Briselē, divi tūkstoši desmitā gada trīspadsmitajā decembrī.
         Priimta du tūkstančiai dešimtų metų gruodžio tryliktą dieną Briuselyje.
         Kelt Brüsszelben, a kétezer-tizedik év december tizenharmadik napján.
         Magħmul fi Brussell, fit-tlettax-il jum ta' Diċembru tas-sena elfejn u għaxra.
         Gedaan te Brussel, de dertiende december tweeduizend tien.
         Sporządzono w Brukseli dnia trzynastego grudnia roku dwa tysiące dziesiątego.
         Feito em Bruxelas, em treze de Dezembro de dois mil e dez.
         Întocmit la Bruxelles, la treisprezece decembrie două mii zece.
         V Bruseli dňa trinásteho decembra dvetisícdesať.
         V Bruslju, dne trinajstega decembra leta dva tisoč deset.
         Tehty Brysselissä kolmantenatoista päivänä joulukuuta vuonna kaksituhattakymmenen.
         Som skedde i Bryssel den trettonde december tjugohundratio.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Кралство Мароко
            Por el Reino de Marruecos
            Za Marocké království
            For Kongeriget Marokko
            Für das Königreich Marokko
            Maroko Kuningriigi nimel
            Για το Βασίλειο του Μαρόκου
            For the Kingdom of Morocco
            Pour le Royaume du Maroc
            Per il Regno del Marocco
            Marokas Karalistes vārdā –
            Maroko Karalystės vardu,
            A Marokkói Királyság részéről
            Għar-Renju tal-Marokk
            Voor het Koninkrijk Marokko
            W imieniu Królestwa Maroka
            Pelo Reino de Marrocos
            Pentru Regatul Maroc
            Za Marocké kráľovstvo
            Za Kraljevino Maroko
            Marokon kuningaskunnan puolesta
            För Konungariket Marocko

         (1)  EUVL L 70, 18.3.2000, s. 2.

         (2)  EUVL L 310, 9.11.2006, s. 1.

         (3)  EYVL L 248, 16.9.2002, s. 1.


title: 2010/702/EU: Neuvoston päätös, annettu 21 päivänä lokakuuta 2010 , Euroopan yhteisöjen ja niiden jäsenvaltioiden sekä Kroatian tasavallan välisellä vakautus- ja assosiaatiosopimuksella perustetussa vakautus- ja assosiaationeuvostossa noudatettavasta Euroopan unionin kannasta sosiaaliturvajärjestelmien yhteensovittamista koskevien määräysten antamiseen#Luonnos – Euroopan yhteisöjen ja niiden jäsenvaltioiden sekä Kroatian tasavallan välisellä vakautus- ja assosiaatiosopimuksella perustetun vakautus- ja assosiaationeuvoston päätös N:o …/…, annettu …, vakautus- ja assosiaatiosopimukseen sisältyvistä sosiaaliturvajärjestelmien yhteensovittamista koskevista määräyksistä

text:
               23.11.2010

               FI

               Euroopan unionin virallinen lehti

               L 306/35

         NEUVOSTON PÄÄTÖS,
   annettu 21 päivänä lokakuuta 2010,
   Euroopan yhteisöjen ja niiden jäsenvaltioiden sekä Kroatian tasavallan välisellä vakautus- ja assosiaatiosopimuksella perustetussa vakautus- ja assosiaationeuvostossa noudatettavasta Euroopan unionin kannasta sosiaaliturvajärjestelmien yhteensovittamista koskevien määräysten antamiseen
   (2010/702/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 79 artiklan 2 kohdan b alakohdan yhdessä 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Kroatian tasavallan välisen vakautus- ja assosiaatiosopimuksen (1), jäljempänä ’sopimus’, 47 artiklassa määrätään, että vakautus- ja assosiaationeuvosto antaa päätöksellään soveltuvia määräyksiä, joilla pannaan täytäntöön mainitussa artiklassa esitetyt tavoitteet.

               (2)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan N:o 221 ja 2 artiklan mukaisesti Tanska ei osallistu tämän päätöksen hyväksymiseen, se ei sido Tanskaa eikä sitä sovelleta Tanskaan.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan N:o 211 ja 2 artiklan mukaisesti nämä jäsenvaltiot eivät osallistu tämän päätöksen hyväksymiseen, se ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan yhteisöjen ja niiden jäsenvaltioiden sekä Kroatian tasavallan välisellä vakautus- ja assosiaatiosopimuksella perustetussa vakautus- ja assosiaationeuvostossa noudatettava Euroopan unionin kanta, joka koskee kyseisen sopimuksen 47 artiklan täytäntöönpanoa, pohjautuu tähän päätökseen liitettyyn ehdotukseen vakautus- ja assosiaationeuvoston päätökseksi.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 21 päivänä lokakuuta 2010.

            Neuvoston puolesta

            Puheenjohtaja

         J. MILQUET

      (1)  EUVL L 26, 28.1.2005, s. 3.

      Luonnos
      Euroopan yhteisöjen ja niiden jäsenvaltioiden sekä Kroatian tasavallan välisellä vakautus- ja assosiaatiosopimuksella perustetun vakautus- ja
      ASSOSIAATIONEUVOSTON PÄÄTÖS N:o …/…,
      annettu …,
      vakautus- ja assosiaatiosopimukseen sisältyvistä sosiaaliturvajärjestelmien yhteensovittamista koskevista määräyksistä
      ASSOSIAATIONEUVOSTO, joka
      ottaa huomioon Euroopan yhteisöjen ja niiden jäsenvaltioiden sekä Kroatian tasavallan välisen vakautus- ja assosiaatiosopimuksen (1) ja erityisesti sen 47 artiklan,
      sekä katsoo seuraavaa:

                  (1)

                  Euroopan yhteisöjen ja niiden jäsenvaltioiden sekä Kroatian tasavallan välisen vakautus- ja assosiaatiosopimuksen, jäljempänä ’sopimus’, 47 artiklassa määrätään Kroatian ja jäsenvaltioiden sosiaaliturvajärjestelmien yhteensovittamisesta ja esitetään tällaisen yhteensovittamisen periaatteet.

                  (2)

                  Sopimuksen 47 artiklassa määrätään lisäksi, että vakautus- ja assosiaationeuvosto hyväksyy päätöksen mainitussa artiklassa esitettyjen periaatteiden täytäntöönpanemiseksi.

                  (3)

                  Ottaen huomioon syrjimättömyysperiaatteen soveltamisen tässä päätöksessä ei olisi annettava mitään lisäoikeuksia sellaisten toisen sopimuspuolen alueella esiintyneiden tiettyjen seikkojen tai tapahtumien nojalla, joita ei ensimmäisen sopimuspuolen lainsäädännössä ole otettu huomioon, lukuun ottamatta oikeutta joidenkin etuuksien siirtoon.

                  (4)

                  Tätä päätöstä sovellettaessa kroatialaisten työntekijöiden oikeutta perhe-etuuksiin koskee edellytys, jonka mukaan heidän perheenjäsenensä oleskelevat laillisesti kyseisten työntekijöiden kanssa siinä jäsenvaltiossa, jossa nämä työntekijät työskentelevät. Tällä päätöksellä ei olisi myönnettävä oikeutta perhe-etuuksiin jossakin muussa valtiossa, kuten Kroatiassa, oleskelevien työntekijän perheenjäsenten osalta.

                  (5)

                  Neuvoston asetuksella (EY) N:o 859/2003 (2) on jo ulotettu asetuksen (ETY) N:o 1408/71 ja asetuksen (ETY) N:o 574/72 säännökset koskemaan kolmansien maiden kansalaisia, joita kyseiset säännökset eivät koske yksinomaan heidän kansalaisuutensa vuoksi. Asetukseen (EY) N:o 859/2003 sisältyy jo periaate, jonka mukaan kroatialaisten työntekijöiden eri jäsenvaltioissa ansaitsemat vakuutuskaudet lasketaan yhteen tiettyjä etuuksia koskevien oikeuksien osalta, kuten sopimuksen 47 artiklan 1 kohdan ensimmäisessä luetelmakohdassa määrätään.

                  (6)

                  Voi olla tarpeen antaa Kroatian lainsäädännön ominaispiirteitä vastaavia erityissäännöksiä, jotta helpotetaan yhteensovittamista koskevien sääntöjen soveltamista.

                  (7)

                  Jotta varmistettaisiin jäsenvaltioiden ja Kroatian sosiaaliturvajärjestelmien yhteensovittamisen sujuva toiminta, on tarpeen antaa erityissäännöksiä jäsenvaltioiden ja Kroatian välisestä yhteistyöstä sekä asianomaisen henkilön ja toimivaltaisen valtion laitoksen välisestä yhteistyöstä.

                  (8)

                  Olisi annettava siirtymäsäännökset tämän päätöksen soveltamisalaan kuuluvien henkilöiden suojaamiseksi ja sen varmistamiseksi, että he eivät menetä oikeuksia päätöksen voimaantulon johdosta,

            ON HYVÄKSYNYT TÄMÄN PÄÄTÖKSEN:
      I   OSA

         YLEISET SÄÄNNÖKSET

      1 artikla
      Määritelmät
      1.   Tässä päätöksessä tarkoitetaan:

                  a)

                  ’sopimuksella’ Euroopan yhteisöjen ja niiden jäsenvaltioiden sekä Kroatian tasavallan välistä vakautus- ja assosiaatiosopimusta;

                  b)

                  ’asetuksella’ sosiaaliturvajärjestelmien yhteensovittamisesta 29 päivänä huhtikuuta 2004 annettua Euroopan parlamentin ja neuvoston asetusta (EY) N:o 883/2004 (3) sellaisena kuin sitä sovelletaan Euroopan unionin jäsenvaltioissa;

                  c)

                  ’täytäntöönpanoasetuksella’ sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annettua Euroopan parlamentin ja neuvoston asetusta (EY) N:o 987/2009 (4);

                  d)

                  ’jäsenvaltiolla’ Euroopan unionin jäsenvaltiota;

                  e)

                  ’työntekijällä’

                              i)

                              jäsenvaltion lainsäädännön osalta asetuksen 1 artiklan a alakohdassa tarkoitetussa palkkatyössä olevaa henkilöä;

                              ii)

                              Kroatian lainsäädännön osalta kyseisessä lainsäädännössä tarkoitetussa palkkatyössä olevaa henkilöä;

                  f)

                  ’perheenjäsenellä’

                              i)

                              jäsenvaltion lainsäädännön osalta asetuksen 1 artiklan i alakohdassa tarkoitettua perheenjäsentä;

                              ii)

                              Kroatian lainsäädännön osalta kyseisessä lainsäädännössä tarkoitettua perheenjäsentä;

                  g)

                  ’lainsäädännöllä’

                              i)

                              jäsenvaltioiden osalta tämän päätöksen soveltamisalaan kuuluviin etuisuuksiin sovellettavaa asetuksen 1 artiklan l kohdassa tarkoitettua lainsäädäntöä;

                              ii)

                              Kroatian osalta asiaankuuluvaa Kroatiassa voimassa olevaa lainsäädäntöä, joka liittyy tämän päätöksen soveltamisalaan kuuluviin etuisuuksiin;

                  h)

                  ’etuuksilla’

                              —

                              vanhuuseläkkeitä,

                              —

                              perhe-eläkkeitä,

                              —

                              työtapaturma- ja ammattitautieläkkeitä,

                              —

                              työtapaturmiin ja ammattitauteihin liittyviä työkyvyttömyyseläkkeitä,

                              —

                              perheavustuksia;

                  i)

                  ’siirrettävillä etuuksilla’

                              i)

                              jäsenvaltioiden osalta:

                                          —

                                          vanhuuseläkkeitä,

                                          —

                                          perhe-eläkkeitä,

                                          —

                                          työtapaturma- ja ammattitautieläkkeitä,

                                          —

                                          työtapaturmiin ja ammattitauteihin liittyviä työkyvyttömyyseläkkeitä,

                                    sellaisina kuin asetuksessa tarkoitetaan, lukuun ottamatta asetuksen liitteessä X määritettyjä maksuihin perustumattomia erityisiä rahaetuuksia;

                              ii)

                              Kroatian osalta vastaavia Kroatian lainsäädännössä edellytettyjä etuuksia, lukuun ottamatta tämän päätöksen liitteessä I lueteltuja maksuihin perustumattomia erityisiä rahaetuuksia.

            2.   Muilla tässä päätöksessä käytetyillä termeillä tarkoitetaan:

                  a)

                  jäsenvaltioiden osalta termeille asetuksessa ja täytäntöönpanoasetuksessa annettua merkitystä;

                  b)

                  Kroatian osalta Kroatiassa sovellettavassa asiaankuuluvassa lainsäädännössä niille annettua merkitystä.

            2 artikla
      Henkilöllinen soveltamisala
      Tätä päätöstä sovelletaan:

                  a)

                  työntekijöihin, jotka ovat Kroatian kansalaisia, jotka ovat tai ovat olleet laillisesti työssä jossakin jäsenvaltiossa ja joihin sovelletaan tai on sovellettu yhden tai useamman jäsenvaltion lainsäädäntöä, ja heidän edunsaajiinsa;

                  b)

                  edellä a alakohdassa tarkoitettujen työntekijöiden perheenjäseniin sillä edellytyksellä, että nämä perheenjäsenet oleskelevat tai ovat oleskelleet laillisesti kyseisen työntekijän kanssa jossain jäsenvaltiossa tämän työskennellessä siellä;

                  c)

                  työntekijöihin, jotka ovat jonkin jäsenvaltion kansalaisia, jotka ovat tai ovat olleet laillisesti työssä Kroatiassa ja joihin sovelletaan tai on sovellettu Kroatian lainsäädäntöä, ja heidän edunsaajiinsa, sekä

                  d)

                  edellä c alakohdassa tarkoitettujen työntekijöiden perheenjäseniin sillä edellytyksellä, että nämä perheenjäsenet oleskelevat tai ovat oleskelleet laillisesti kyseisen työntekijän kanssa Kroatiassa tämän työskennellessä siellä.

            3 artikla
      Kohtelun yhdenvertaisuus
      1.   Työntekijöitä, jotka ovat Kroatian kansalaisia ja jotka työskentelevät laillisesti jossakin jäsenvaltiossa, sekä heidän kanssaan laillisesti oleskelevia perheenjäseniään kohdellaan 1 artiklan 1 kohdan h alakohdassa tarkoitettujen etuuksien osalta ilman kansalaisuuteen perustuvaa syrjintää suhteessa sen jäsenvaltion kansalaisiin, jossa työntekijät työskentelevät.
      2.   Työntekijöitä, jotka ovat jonkin jäsenvaltion kansalaisia ja jotka työskentelevät laillisesti Kroatiassa, sekä heidän kanssaan laillisesti oleskelevia perheenjäseniään kohdellaan 1 artiklan 1 kohdan h alakohdassa tarkoitettujen etuuksien osalta ilman kansalaisuuteen perustuvaa syrjintää suhteessa Kroatian kansalaisiin.
      II   OSA

         JÄSENVALTIOIDEN JA KROATIAN VÄLISET SUHTEET

      4 artikla
      Asuinpaikkaa koskevista vaatimuksista luopuminen
      1.   Edellä 1 artiklan 1 kohdan i alakohdassa tarkoitettuja siirrettäviä etuuksia, joihin 2 artiklan a ja c alakohdassa tarkoitetuilla henkilöillä on oikeus, ei saa vähentää, muuttaa, keskeyttää, peruuttaa tai takavarikoida sen vuoksi, että etuuden saaja oleskelee:

                  i)

                  jonkin jäsenvaltion lainsäädännön mukaisen etuuden osalta Kroatian alueella, tai

                  ii)

                  Kroatian lainsäädännön mukaisen etuuden osalta jonkin jäsenvaltion alueella.

            2.   Työntekijän 2 artiklan b alakohdassa tarkoitetuilla perheenjäsenillä on oikeus 1 artiklan 1 kohdan i alakohdassa tarkoitettuihin siirrettäviin etuuksiin samalla tavoin kuin sellaisen työntekijän perheenjäsenillä, joka on kyseisen jäsenvaltion kansalainen, kun he oleskelevat Kroatian alueella.
      3.   Työntekijän 2 artiklan d alakohdassa tarkoitetuilla perheenjäsenillä on oikeus 1 artiklan 1 kohdan i alakohdassa tarkoitettuihin siirrettäviin etuuksiin samalla tavoin kuin sellaisen työntekijän perheenjäsenillä, joka on Kroatian kansalainen, kun nämä perheenjäsenet oleskelevat jonkin jäsenvaltion alueella.
      III   OSA

         ERINÄISIÄ SÄÄNNÖKSIÄ

      5 artikla
      Yhteistyö
      1.   Jäsenvaltiot ja Kroatia toimittavat toisilleen kaikki tiedot sellaisista muutoksista niiden lainsäädäntöön, jotka saattavat vaikuttaa tämän päätöksen täytäntöönpanoon.
      2.   Tämän päätöksen soveltamista varten jäsenvaltioiden ja Kroatian viranomaiset ja laitokset antavat toisilleen apua ja toimivat niin kuin panisivat täytäntöön omaa lainsäädäntöään. Mainittujen viranomaisten ja laitosten antama hallinnollinen apu on pääsääntöisesti maksutonta. Jäsenvaltioiden ja Kroatian toimivaltaiset viranomaiset voivat kuitenkin sopia, että tietyt kustannukset korvataan.
      3.   Jäsenvaltioiden ja Kroatian viranomaiset ja laitokset voivat tämän päätöksen soveltamista varten olla suoraan yhteydessä toisiinsa ja asianomaisiin henkilöihin tai heidän edustajiinsa.
      4.   Tämän päätöksen soveltamisalaan kuuluvilla laitoksilla ja henkilöillä on vastavuoroinen tiedotus- ja yhteistyövelvollisuus tämän päätöksen moitteettoman soveltamisen varmistamiseksi.
      5.   Asianomaisten henkilöiden on ilmoitettava mahdollisimman pian toimivaltaisen jäsenvaltion laitoksille tai Kroatian laitoksille, jos tämä on toimivaltainen valtio, ja asuinjäsenvaltion laitoksille tai Kroatian laitoksille, jos tämä on asuinvaltio, kaikista henkilökohtaisessa tai heidän perheensä tilanteessa tapahtuneista muutoksista, joilla on vaikutuksia heidän oikeuksiinsa etuuksiin tämän päätöksen perusteella.
      6.   Jos 5 kohdassa tarkoitettua ilmoittamisvelvollisuutta ei noudateta, siitä voi aiheutua oikeasuhteisia toimenpiteitä kansallisen lainsäädännön mukaisesti. Toimenpiteiden on kuitenkin oltava vastaavia kuin ne, joita sovelletaan sisäisen lainsäädännön nojalla samanlaisissa tilanteissa, eivätkä ne saa tehdä etuuden hakijoille mahdottomaksi tai liian vaikeaksi käytännössä käyttää heille tällä päätöksellä annettuja oikeuksia.
      7.   Jäsenvaltiot ja Kroatia voivat kansallisessa lainsäädännössä ottaa käyttöön erityissäännöksiä, joilla varmistetaan, että etuuden saajat, jotka oleskelevat tai asuvat sen valtion ulkopuolella, jossa velallislaitos sijaitsee, täyttävät etuuksiin oikeuttavat edellytykset. Näiden säännösten on oltava oikeasuhtaisia, tämän päätöksen periaatteiden mukaisia eivätkä ne saa sisältää kansalaisuuteen perustuvaa syrjintää. Säännökset annetaan tiedoksi myös vakautus- ja assosiaationeuvostolle.
      6 artikla
      Hallinnolliset tarkastukset ja lääkärintarkastukset
      1.   Tätä artiklaa sovelletaan 2 artiklassa tarkoitettuihin ja 1 artiklan 1 kohdan i alakohdassa tarkoitettuja siirrettäviä etuuksia saaviin henkilöihin sekä tämän päätöksen täytäntöönpanosta vastaaviin laitoksiin.
      2.   Jos etuuden saaja tai hakija taikka hänen perheenjäsenensä oleskelee tai asuu jäsenvaltion alueella, kun taas velallislaitos sijaitsee Kroatiassa, taikka Kroatiassa, kun taas velallislaitos sijaitsee jäsenvaltiossa, etuudensaajan oleskelu- tai asuinpaikan laitos suorittaa velallislaitoksen pyynnöstä lääkärintarkastuksen oleskelu- tai asuinpaikan laitoksen soveltamassa lainsäädännössä säädettyjen menettelyjen mukaisesti.
      Velallislaitos ilmoittaa oleskelu- tai asuinpaikan laitokselle mahdolliset lääkärintarkastuksessa tarvittaessa huomioitavat erityisvaatimukset ja seikat, joihin lääkärintarkastuksen on kohdistuttava.
      Oleskelu- tai asuinpaikan laitoksen on toimitettava raportti lääkärintarkastusta pyytäneelle velallislaitokselle.
      Velallislaitos varaa oikeuden tarkastuttaa etuudensaaja valitsemallaan lääkärillä joko alueella, jossa etuuden saaja tai hakija oleskelee tai asuu, tai maassa, jossa velallislaitos sijaitsee. Etuudensaajaa voidaan pyytää palaamaan velallislaitoksen valtioon kuitenkin vain, jos hän pystyy matkustamaan sinne vaarantamatta terveyttään ja jos velallislaitos maksaa matka- ja asumiskustannukset.
      3.   Jos etuuden saaja tai hakija taikka hänen perheenjäsenensä oleskelee tai asuu jäsenvaltion alueella, kun taas velallislaitos sijaitsee Kroatiassa, taikka Kroatiassa, kun taas velallislaitos sijaitsee jäsenvaltiossa, etuudensaajan oleskelu- tai asuinpaikan laitos suorittaa velallislaitoksen pyynnöstä hallinnollisen tarkastuksen.
      Oleskelu- tai asuinpaikan laitoksen on toimitettava raportti velallislaitokselle, joka pyysi hallinnollista tarkastusta.
      Velallislaitos varaa oikeuden tarkastuttaa etuudensaajan tilanne valitsemallaan ammattilaisella. Etuudensaajaa voidaan pyytää palaamaan velallislaitoksen valtioon kuitenkin vain, jos hän pystyy matkustamaan sinne vaarantamatta terveyttään ja jos velallislaitos maksaa matka- ja asumiskustannukset.
      4.   Yksi tai useampi jäsenvaltio ja Kroatia voivat sopia muista hallinnollisista määräyksistä edellyttäen, että ne ilmoittavat asiasta vakautus- ja assosiaationeuvostolle.
      5.   Tämän päätöksen 5 artiklan 2 kohdan mukaisesta maksuttoman keskinäisen hallinnollisen avun periaatteesta poiketen tarkastusten suorittamista pyytänyt velallislaitos hyvittää tämän artiklan 2 ja 3 kohdassa tarkoitettujen tarkastusten tosiasialliset kustannukset laitokselle, jota pyydettiin suorittamaan ne.
      7 artikla
      Sopimuksen 120 artiklan soveltaminen
      Sopimuksen 120 artiklaa sovelletaan, jos sopimuspuoli katsoo, että toinen sopimuspuoli ei ole noudattanut 5 ja 6 artiklan mukaisia velvoitteita.
      8 artikla
      Erityissäännökset Kroatian lainsäädännön soveltamiseksi
      Vakautus- ja assosiaationeuvosto voi tarvittaessa antaa liitteessä II erityissäännöksiä Kroatian lainsäädännön soveltamiseksi.
      9 artikla
      Kahdenvälisissä sopimuksissa olevat hallinnolliset määräykset
      Jäsenvaltioiden ja Kroatian välisiin kahdenvälisiin sopimuksiin sisältyviä hallinnollisia menettelyjä voidaan soveltaa edelleen edellyttäen, että näillä menettelyillä ei ole kielteisiä vaikutuksia asianomaisten henkilöiden tässä päätöksessä vahvistettuihin oikeuksiin tai velvollisuuksiin.
      10 artikla
      Tämän päätöksen täytäntöönpanomenettelyitä täydentävät sopimukset
      Vähintään yksi jäsenvaltio ja Kroatia voivat tehdä sopimuksia, joiden tarkoituksena on täydentää tämän päätöksen täytäntöönpanoa koskevia hallinnollisia menettelyitä, erityisesti petosten ja virheiden estämiseksi ja torjumiseksi.
      IV   OSA

         SIIRTYMÄ- JA LOPPUSÄÄNNÖKSET

      11 artikla
      Siirtymäsäännökset
      1.   Tämän päätöksen perusteella ei kerry oikeuksia sen voimaantulopäivää edeltävältä ajalta.
      2.   Jollei 1 kohdasta muuta johdu, oikeuden saa tämän päätöksen mukaisesti, vaikka se liittyy päätöksen voimaantulopäivää edeltävään tapahtumaan.
      3.   Etuudet, joita ei ole myönnetty tai joiden suorittaminen on keskeytetty asianomaisen henkilön kansalaisuuden tai asuinpaikan vuoksi, annetaan tai palautetaan henkilön pyynnöstä tämän päätöksen voimaantulopäivästä edellyttäen, että oikeudet, joiden perusteella etuuksia on aiemmin annettu, eivät ole johtaneet kertasuorituksen maksamiseen.
      4.   Jos 3 kohdassa tarkoitettu pyyntö esitetään kahden vuoden kuluessa tämän päätöksen voimaantulopäivästä, päätöksen mukaisesti saadut oikeudet tulevat voimaan tämän päätöksen voimaantulopäivästä alkaen, eikä kyseisiin henkilöihin voida soveltaa minkään jäsenvaltion tai Kroatian lainsäädäntöä oikeuksien menettämisestä tai rajoittamisesta.
      5.   Jos 3 kohdassa tarkoitettu pyyntö tehdään kahden vuoden määräajan kuluttua tämän päätöksen voimaantulopäivän jälkeen, oikeudet, joita ei ole menetetty tai jotka eivät ole vanhentuneet, tulevat voimaan pyynnön esittämispäivänä, ellei jonkin jäsenvaltion tai Kroatian lainsäädännön suotuisamman säännöksen soveltamisesta muuta johdu.
      12 artikla
      Päätöksen liitteet
      1.   Tämän päätöksen liitteet ovat sen erottamaton osa.
      2.   Liitteitä voidaan Kroatian pyynnöstä muuttaa vakautus- ja assosiaationeuvoston päätöksellä.
      13 artikla
      Voimaantulo
      Tämä päätös tulee voimaan sitä päivää seuraavan ensimmäisen kuukauden ensimmäisenä päivänä, jona se julkaistaan Euroopan unionin virallisessa lehdessä.

         Tehty …

               Vakautus- ja assosiaationeuvoston puolesta

               Puheenjohtaja

         (1)  EUVL L 26, 28.1.2005, s. 3.

         (2)  EUVL L 124, 20.5.2003, s. 1.

         (3)  EUVL L 166, 30.4.2004, s. 1.

         (4)  EUVL L 284, 30.10.2009, s. 1.

         LIITE I

            LUETTELO MAKSUIHIN PERUSTUMATTOMISTA ERITYISISTÄ RAHAETUUKSISTA KROATIASSA

         …

         ANNEX II

            ERITYISSÄÄNNÖKSET KROATIAN LAINSÄÄDÄNNÖN SOVELTAMISEKSI

         …


title: 2010/698/EU: Neuvoston päätös, annettu 21 päivänä lokakuuta 2010 , Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehdyllä Euro–Välimeri-sopimuksella perustetussa assosiaationeuvostossa noudatettavasta Euroopan unionin kannasta sosiaaliturvajärjestelmien yhteensovittamista koskevien määräysten antamiseen#Luonnos – Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehdyllä Euro–Välimeri-sopimuksella perustetun assosiaationeuvoston päätös N:o …/…, annettu …, Euro–Välimeri-sopimukseen sisältyvistä sosiaaliturvajärjestelmien yhteensovittamista koskevista määräyksistä

text:
               23.11.2010

               FI

               Euroopan unionin virallinen lehti

               L 306/8

         NEUVOSTON PÄÄTÖS,
   annettu 21 päivänä lokakuuta 2010,
   Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehdyllä Euro–Välimeri-sopimuksella perustetussa assosiaationeuvostossa noudatettavasta Euroopan unionin kannasta sosiaaliturvajärjestelmien yhteensovittamista koskevien määräysten antamiseen
   (2010/698/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 79 artiklan 2 kohdan b alakohdan yhdessä 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehdyn Euro–Välimeri-sopimuksen (1), jäljempänä ’sopimus’, 67 artiklassa määrätään, että assosiaationeuvosto antaa sopimuksen voimaantuloa seuraavan ensimmäisen vuoden loppuun mennessä määräykset, joilla pannaan täytäntöön sopimuksen 65 artiklassa tarkoitetut sosiaaliturvajärjestelmien yhteensovittamista koskevat periaatteet.

               (2)

               Assosiaationeuvoston 4 päivänä heinäkuuta 2005 Euroopan naapuruuspolitiikan yhteydessä hyväksymän EU:n ja Tunisian toimintasuunnitelman tavoitteen 29 toisessa luetelmakohdassa kehotetaan assosiaationeuvostoa tekemään päätös, jolla pannaan täytäntöön mainitun sopimuksen 65 artikla.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan N:o 22 1 ja 2 artiklan mukaisesti Tanska ei osallistu tämän päätöksen hyväksymiseen, se ei sido Tanskaa eikä sitä sovelleta Tanskaan.

               (4)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan N:o 21 1 ja 2 artiklan mukaisesti nämä jäsenvaltiot eivät osallistu tämän päätöksen hyväksymiseen, se ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista.

         ON HYVÄKSYNYT TÄMÄN PÄÄTÖKSEN:
   1 artikla
   Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa noudatettava Euroopan unionin kanta, joka koskee kyseisen sopimuksen 67 artiklan täytäntöönpanoa, pohjautuu tähän päätökseen liitettyyn luonnokseen assosiaationeuvoston päätökseksi.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 21 päivänä lokakuuta 2010.

            Neuvoston puolesta

            Puheenjohtaja

         J. MILQUET

      (1)  EYVL L 97, 30.3.1998, s. 2.

      Luonnos
      Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehdyllä Euro–Välimeri-sopimuksella perustetun
      ASSOSIAATIONEUVOSTON PÄÄTÖS N:o …/…,
      annettu …,
      Euro–Välimeri-sopimukseen sisältyvistä sosiaaliturvajärjestelmien yhteensovittamista koskevista määräyksistä
      ASSOSIAATIONEUVOSTO, joka
      ottaa huomioon Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehdyn Euro–Välimeri-sopimuksen (1) ja erityisesti sen 67 artiklan,
      sekä katsoo seuraavaa:

                  (1)

                  Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehdyn Euro–Välimeri-sopimuksen, jäljempänä ’sopimus’, 65–68 artiklassa määrätään Tunisian ja jäsenvaltioiden sosiaaliturvajärjestelmien yhteensovittamisesta ja 65 artiklassa esitetään tällaisen yhteensovittamisen periaatteet.

                  (2)

                  Sopimuksen 67 artiklassa määrätään lisäksi, että assosiaationeuvosto hyväksyy ennen sopimuksen voimaantuloa seuraavan ensimmäisen vuoden loppuun mennessä päätöksen 65 artiklassa esitettyjen periaatteiden täytäntöönpanemiseksi.

                  (3)

                  Assosiaationeuvoston 4 päivänä heinäkuuta 2005 Euroopan naapuruuspolitiikan yhteydessä hyväksymän EU:n ja Tunisian toimintasuunnitelman tavoitteen 29 toisessa luetelmakohdassa kehotetaan tekemään päätös, jolla pannaan täytäntöön sopimuksen 65 artikla.

                  (4)

                  Ottaen huomioon syrjimättömyysperiaatteen soveltamisen tässä päätöksessä ei olisi annettava mitään lisäoikeuksia sellaisten toisen sopimuspuolen alueella esiintyneiden tiettyjen seikkojen tai tapahtumien nojalla, joita ei ensimmäisen sopimuspuolen lainsäädännössä ole otettu huomioon, lukuun ottamatta oikeutta joidenkin etuuksien siirtoon.

                  (5)

                  Tätä päätöstä sovellettaessa tunisialaisten työntekijöiden oikeutta perhe-etuuksiin olisi koskettava edellytys, jonka mukaan heidän perheenjäsenensä oleskelevat laillisesti kyseisten työntekijöiden kanssa siinä jäsenvaltiossa, jossa nämä työntekijät työskentelevät. Tällä päätöksellä ei olisi myönnettävä oikeutta perhe-etuuksiin jossakin muussa valtiossa, kuten Tunisiassa, oleskelevien työntekijän perheenjäsenten osalta.

                  (6)

                  Neuvoston asetuksella (EY) N:o 859/2003 (2) on jo ulotettu asetuksen (ETY) N:o 1408/71 ja asetuksen (ETY) N:o 574/72 säännökset koskemaan kolmansien maiden kansalaisia, joita kyseiset säännökset eivät koske yksinomaan heidän kansalaisuutensa vuoksi. Asetukseen (EY) N:o 859/2003 sisältyy jo periaate, jonka mukaan tunisialaisten työntekijöiden eri jäsenvaltioissa ansaitsemat vakuutuskaudet lasketaan yhteen tiettyjä etuuksia koskevien oikeuksien osalta, kuten sopimuksen 65 artiklan 2 kohdassa määrätään.

                  (7)

                  Voi olla tarpeen antaa Tunisian lainsäädännön ominaispiirteitä vastaavia erityissäännöksiä, jotta helpotetaan yhteensovittamista koskevien sääntöjen soveltamista.

                  (8)

                  Jotta varmistettaisiin jäsenvaltioiden ja Tunisian sosiaaliturvajärjestelmien yhteensovittamisen sujuva toiminta, on tarpeen antaa erityissäännöksiä jäsenvaltioiden ja Tunisian välisestä yhteistyöstä sekä asianomaisen henkilön ja toimivaltaisen valtion laitoksen välisestä yhteistyöstä.

                  (9)

                  Olisi annettava siirtymäsäännökset tämän päätöksen soveltamisalaan kuuluvien henkilöiden suojaamiseksi ja sen varmistamiseksi, että he eivät menetä oikeuksia päätöksen voimaantulon johdosta,

            ON HYVÄKSYNYT TÄMÄN PÄÄTÖKSEN:
      I   OSA

         YLEISET SÄÄNNÖKSET

      1 artikla
      Määritelmät
      1.   Tässä päätöksessä tarkoitetaan:

                  a)

                  ’sopimuksella’ Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehtyä Euro–Välimeri-sopimusta;

                  b)

                  ’asetuksella’ sosiaaliturvajärjestelmien yhteensovittamisesta 29 päivänä huhtikuuta 2004 annettua Euroopan parlamentin ja neuvoston asetusta (EY) N:o 883/2004 (3) sellaisena kuin sitä sovelletaan Euroopan unionin jäsenvaltioissa;

                  c)

                  ’täytäntöönpanoasetuksella’ sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annettua Euroopan parlamentin ja neuvoston asetusta (EY) N:o 987/2009 (4);

                  d)

                  ’jäsenvaltiolla’ Euroopan unionin jäsenvaltiota;

                  e)

                  ’työntekijällä’

                              i)

                              jäsenvaltion lainsäädännön osalta asetuksen 1 artiklan a alakohdassa tarkoitetussa palkkatyössä olevaa henkilöä;

                              ii)

                              Tunisian lainsäädännön osalta kyseisessä lainsäädännössä tarkoitetussa palkkatyössä olevaa henkilöä;

                  f)

                  ’perheenjäsenellä’

                              i)

                              jäsenvaltion lainsäädännön osalta asetuksen 1 artiklan i alakohdassa tarkoitettua perheenjäsentä;

                              ii)

                              Tunisian lainsäädännön osalta kyseisessä lainsäädännössä tarkoitettua perheenjäsentä;

                  g)

                  ’lainsäädännöllä’

                              i)

                              jäsenvaltioiden osalta asetuksen 1 artiklan l alakohdassa tarkoitettua lainsäädäntöä;

                              ii)

                              Tunisian osalta vastaavaa Tunisiassa sovellettavaa asiaankuuluvaa lainsäädäntöä;

                  h)

                  ’etuuksilla’

                              i)

                              jäsenvaltioiden osalta asetuksen 3 artiklassa tarkoitettuja etuuksia;

                              ii)

                              Tunisian osalta vastaavia Tunisiassa sovellettavia etuuksia;

                  i)

                  ’siirrettävillä etuuksilla’

                              i)

                              jäsenvaltioiden osalta:

                                          —

                                          vanhuuseläkkeitä,

                                          —

                                          perhe-eläkkeitä,

                                          —

                                          työtapaturma- ja ammattitautieläkkeitä,

                                          —

                                          työtapaturmiin ja ammattitauteihin liittyviä työkyvyttömyyseläkkeitä,

                                    sellaisina kuin asetuksessa tarkoitetaan, lukuun ottamatta asetuksen liitteessä X lueteltuja maksuihin perustumattomia erityisiä rahaetuuksia;

                              ii)

                              Tunisian osalta vastaavia Tunisian lainsäädännössä edellytettyjä etuuksia, lukuun ottamatta tämän päätöksen liitteessä I määritettyjä maksuihin perustumattomia erityisiä rahaetuuksia.

            2.   Muilla tässä päätöksessä käytetyillä termeillä tarkoitetaan

                  a)

                  jäsenvaltioiden osalta termeille asetuksessa ja täytäntöönpanoasetuksessa annettua merkitystä;

                  b)

                  Tunisian osalta Tunisiassa sovellettavassa asiaankuuluvassa lainsäädännössä niille annettua merkitystä.

            2 artikla
      Henkilöllinen soveltamisala
      Tätä päätöstä sovelletaan

                  a)

                  työntekijöihin, jotka ovat Tunisian kansalaisia, jotka ovat tai ovat olleet laillisesti työssä jossakin jäsenvaltiossa ja joihin sovelletaan tai on sovellettu yhden tai useamman jäsenvaltion lainsäädäntöä, ja heidän edunsaajiinsa;

                  b)

                  edellä a alakohdassa tarkoitettujen työntekijöiden perheenjäseniin sillä edellytyksellä, että nämä perheenjäsenet oleskelevat tai ovat oleskelleet laillisesti kyseisen työntekijän kanssa jossakin jäsenvaltiossa tämän työskennellessä siellä;

                  c)

                  työntekijöihin, jotka ovat jonkin jäsenvaltion kansalaisia, jotka ovat tai ovat olleet laillisesti työssä Tunisiassa ja joihin sovelletaan tai on sovellettu Tunisian lainsäädäntöä, ja heidän edunsaajiinsa; sekä

                  d)

                  edellä c alakohdassa tarkoitettujen työntekijöiden perheenjäseniin sillä edellytyksellä, että nämä perheenjäsenet oleskelevat tai ovat oleskelleet laillisesti kyseisen työntekijän kanssa Tunisiassa tämän työskennellessä siellä.

            3 artikla
      Kohtelun yhdenvertaisuus
      1.   Työntekijöitä, jotka ovat Tunisian kansalaisia ja jotka työskentelevät laillisesti jossakin jäsenvaltiossa, sekä heidän kanssaan laillisesti oleskelevia perheenjäseniään kohdellaan 1 artiklan 1 kohdan h alakohdassa tarkoitettujen etuuksien osalta ilman kansalaisuuteen perustuvaa syrjintää suhteessa sen jäsenvaltion kansalaisiin, jossa työntekijät työskentelevät.
      2.   Työntekijöitä, jotka ovat jonkin jäsenvaltion kansalaisia ja jotka työskentelevät laillisesti Tunisiassa, sekä heidän kanssaan laillisesti oleskelevia perheenjäseniään kohdellaan 1 artiklan 1 kohdan h alakohdassa tarkoitettujen etuuksien osalta ilman kansalaisuuteen perustuvaa syrjintää suhteessa Tunisian kansalaisiin.
      II   OSA

         JÄSENVALTIOIDEN JA TUNISIAN VÄLISET SUHTEET

      4 artikla
      Asuinpaikkaa koskevista vaatimuksista luopuminen
      1.   Edellä 1 artiklan 1 kohdan i alakohdassa tarkoitettuja siirrettäviä etuuksia, joihin 2 artiklan a ja c alakohdassa tarkoitetuilla henkilöillä on oikeus, ei saa vähentää, muuttaa, keskeyttää, peruuttaa tai takavarikoida sen vuoksi, että etuuden saaja oleskelee

                  i)

                  jonkin jäsenvaltion lainsäädännön mukaisen etuuden osalta Tunisian alueella tai

                  ii)

                  Tunisian lainsäädännön mukaisen etuuden osalta jonkin jäsenvaltion alueella.

            2.   Työntekijän 2 artiklan b alakohdassa tarkoitetuilla perheenjäsenillä on oikeus 1 artiklan 1 kohdan i alakohdassa tarkoitettuihin siirrettäviin etuuksiin samalla tavoin kuin sellaisen työntekijän perheenjäsenillä, joka on kyseisen jäsenvaltion kansalainen, kun nämä perheenjäsenet oleskelevat Tunisian alueella.
      3.   Työntekijän 2 artiklan d alakohdassa tarkoitetuilla perheenjäsenillä on oikeus 1 artiklan 1 kohdan i alakohdassa tarkoitettuihin siirrettäviin etuuksiin samalla tavoin kuin sellaisen työntekijän perheenjäsenillä, joka on Tunisian kansalainen, kun nämä perheenjäsenet oleskelevat jonkin jäsenvaltion alueella.
      III   OSA

         ERINÄISIÄ SÄÄNNÖKSIÄ

      5 artikla
      Yhteistyö
      1.   Jäsenvaltiot ja Tunisia toimittavat toisilleen kaikki tiedot sellaisista muutoksista niiden lainsäädäntöön, jotka saattavat vaikuttaa tämän päätöksen täytäntöönpanoon.
      2.   Tämän päätöksen soveltamista varten jäsenvaltioiden ja Tunisian viranomaiset ja laitokset antavat toisilleen apua ja toimivat niin kuin panisivat täytäntöön omaa lainsäädäntöään. Mainittujen viranomaisten ja laitosten antama hallinnollinen apu on pääsääntöisesti maksutonta. Jäsenvaltioiden ja Tunisian toimivaltaiset viranomaiset voivat kuitenkin sopia, että tietyt kustannukset korvataan.
      3.   Jäsenvaltioiden ja Tunisian viranomaiset ja laitokset voivat tämän päätöksen soveltamista varten olla suoraan yhteydessä toisiinsa ja asianomaisiin henkilöihin tai heidän edustajiinsa.
      4.   Tämän päätöksen soveltamisalaan kuuluvilla laitoksilla ja henkilöillä on vastavuoroinen tiedotus- ja yhteistyövelvollisuus tämän päätöksen moitteettoman soveltamisen varmistamiseksi.
      5.   Asianomaisten henkilöiden on ilmoitettava mahdollisimman pian toimivaltaisen jäsenvaltion laitoksille tai Tunisian laitoksille, jos tämä on toimivaltainen valtio, ja asuinjäsenvaltion laitoksille tai Tunisian laitoksille, jos tämä on asuinvaltio, kaikista henkilökohtaisessa tai heidän perheensä tilanteessa tapahtuneista muutoksista, joilla on vaikutuksia heidän oikeuksiinsa etuuksiin tämän päätöksen perusteella.
      6.   Jos 5 kohdassa tarkoitettua ilmoittamisvelvollisuutta ei noudateta, siitä voi aiheutua oikeasuhteisia toimenpiteitä kansallisen lainsäädännön mukaisesti. Toimenpiteiden on kuitenkin oltava vastaavia kuin ne, joita sovelletaan sisäisen lainsäädännön nojalla samanlaisissa tilanteissa, eivätkä ne saa tehdä etuuden hakijoille mahdottomaksi tai liian vaikeaksi käytännössä käyttää heille tällä päätöksellä annettuja oikeuksia.
      7.   Jäsenvaltiot ja Tunisia voivat kansallisessa lainsäädännössä ottaa käyttöön erityissäännöksiä, joilla varmistetaan, että etuuden saajat, jotka oleskelevat tai asuvat sen valtion ulkopuolella, jossa velallislaitos sijaitsee, täyttävät etuuksiin oikeuttavat edellytykset. Näiden säännösten on oltava oikeasuhtaisia, tämän päätöksen periaatteiden mukaisia eivätkä ne saa sisältää kansalaisuuteen perustuvaa syrjintää. Säännökset annetaan tiedoksi myös assosiaationeuvostolle.
      6 artikla
      Hallinnolliset tarkastukset ja lääkärintarkastukset
      1.   Tätä artiklaa kohtia sovelletaan 2 artiklassa tarkoitettuihin ja 1 artiklan 1 kohdan i alakohdassa tarkoitettuja siirrettäviä etuuksia saaviin henkilöihin sekä tämän päätöksen täytäntöönpanosta vastaaviin laitoksiin.
      2.   Jos etuuden saaja tai hakija taikka hänen perheenjäsenensä oleskelee tai asuu jäsenvaltion alueella, kun taas velallislaitos sijaitsee Tunisiassa, taikka Tunisiassa, kun taas velallislaitos sijaitsee jäsenvaltiossa, etuudensaajan oleskelu- tai asuinpaikan laitos suorittaa velallislaitoksen pyynnöstä lääkärintarkastuksen oleskelu- tai asuinpaikan laitoksen soveltamassa lainsäädännössä säädettyjen menettelyjen mukaisesti.
      Velallislaitos ilmoittaa oleskelu- tai asuinpaikan laitokselle mahdolliset lääkärintarkastuksessa tarvittaessa huomioitavat erityisvaatimukset ja seikat, joihin lääkärintarkastuksen on kohdistuttava.
      Oleskelu- tai asuinpaikan laitoksen on toimitettava raportti lääkärintarkastusta pyytäneelle velallislaitokselle.
      Velallislaitos varaa oikeuden tarkastuttaa etuudensaaja valitsemallaan lääkärillä joko alueella, jossa etuuden saaja tai hakija oleskelee tai asuu, tai maassa, jossa velallislaitos sijaitsee. Etuudensaajaa voidaan pyytää palaamaan velallislaitoksen valtioon kuitenkin vain, jos hän pystyy matkustamaan sinne vaarantamatta terveyttään ja jos velallislaitos maksaa matka- ja asumiskustannukset.
      3.   Jos etuuden saaja tai hakija taikka hänen perheenjäsenensä oleskelee tai asuu jäsenvaltion alueella, kun taas velallislaitos sijaitsee Tunisiassa, taikka Tunisiassa, kun taas velallislaitos sijaitsee jäsenvaltiossa, etuudensaajan oleskelu- tai asuinpaikan laitos suorittaa velallislaitoksen pyynnöstä hallinnollisen tarkastuksen.
      Oleskelu- tai asuinpaikan laitoksen on toimitettava raportti velallislaitokselle, joka pyysi hallinnollista tarkastusta.
      Velallislaitos varaa oikeuden tarkastuttaa etuudensaajan tilanne valitsemallaan ammattilaisella. Etuudensaajaa voidaan pyytää palaamaan velallislaitoksen valtioon kuitenkin vain, jos hän pystyy matkustamaan sinne vaarantamatta terveyttään ja jos velallislaitos maksaa matka- ja asumiskustannukset.
      4.   Yksi tai useampi jäsenvaltio ja Tunisia voivat sopia muista hallinnollisista määräyksistä edellyttäen, että ne ilmoittavat asiasta assosiaationeuvostolle.
      5.   Tämän päätöksen 5 artiklan 2 kohdan mukaisesta maksuttoman keskinäisen hallinnollisen avun periaatteesta poiketen tarkastusten suorittamista pyytänyt velallislaitos hyvittää tämän artiklan 2 ja 3 kohdassa tarkoitettujen tarkastusten tosiasialliset kustannukset laitokselle, jota pyydettiin suorittamaan ne.
      7 artikla
      Sopimuksen 90 artiklan soveltaminen
      Sopimuksen 90 artiklaa sovelletaan, jos sopimuspuoli katsoo, että toinen sopimuspuoli ei ole noudattanut 5 ja 6 artiklan mukaisia velvoitteita.
      8 artikla
      Erityissäännökset Tunisian lainsäädännön soveltamiseksi
      Assosiaationeuvosto voi tarvittaessa antaa liitteessä II erityissäännöksiä Tunisian lainsäädännön soveltamiseksi.
      9 artikla
      Kahdenvälisissä sopimuksissa olevat hallinnolliset määräykset
      Jäsenvaltioiden ja Tunisian välisiin kahdenvälisiin sopimuksiin sisältyviä hallinnollisia menettelyjä voidaan soveltaa edelleen edellyttäen, että näillä menettelyillä ei ole kielteisiä vaikutuksia asianomaisten henkilöiden tässä päätöksessä vahvistettuihin oikeuksiin tai velvollisuuksiin.
      10 artikla
      Tämän päätöksen täytäntöönpanomenettelyitä täydentävät sopimukset
      Vähintään yksi jäsenvaltio ja Tunisia voivat tehdä sopimuksia, joiden tarkoituksena on täydentää tämän päätöksen täytäntöönpanoa koskevia hallinnollisia menettelyitä, erityisesti petosten ja virheiden estämiseksi ja torjumiseksi.
      IV   OSA

         SIIRTYMÄ- JA LOPPUSÄÄNNÖKSET

      11 artikla
      Siirtymäsäännökset
      1.   Tämän päätöksen perusteella ei kerry oikeuksia sen voimaantulopäivää edeltävältä ajalta.
      2.   Jollei 1 kohdasta muuta johdu, oikeuden saa tämän päätöksen mukaisesti, vaikka se liittyy päätöksen voimaantulopäivää edeltävään tapahtumaan.
      3.   Etuudet, joita ei ole myönnetty tai joiden suorittaminen on keskeytetty asianomaisen henkilön kansalaisuuden tai asuinpaikan vuoksi, annetaan tai palautetaan henkilön pyynnöstä tämän päätöksen voimaantulopäivästä edellyttäen, että oikeudet, joiden perusteella etuuksia on aiemmin annettu, eivät ole johtaneet kertasuorituksen maksamiseen.
      4.   Jos 3 kohdassa tarkoitettu pyyntö esitetään kahden vuoden kuluessa tämän päätöksen voimaantulopäivästä, päätöksen mukaisesti saadut oikeudet tulevat voimaan tämän päätöksen voimaantulopäivästä alkaen, eikä kyseisiin henkilöihin voida soveltaa minkään jäsenvaltion tai Tunisian lainsäädäntöä oikeuksien menettämisestä tai rajoittamisesta.
      5.   Jos 3 kohdassa tarkoitettu pyyntö tehdään kahden vuoden määräajan kuluttua tämän päätöksen voimaantulopäivän jälkeen, oikeudet, joita ei ole menetetty tai jotka eivät ole vanhentuneet, tulevat voimaan pyynnön esittämispäivänä, ellei jonkin jäsenvaltion tai Tunisian lainsäädännön suotuisamman säännöksen soveltamisesta muuta johdu.
      12 artikla
      Päätöksen liitteet
      1.   Tämän päätöksen liitteet ovat sen erottamaton osa.
      2.   Mainittuja liitteitä voidaan Tunisian pyynnöstä muuttaa assosiaationeuvoston päätöksellä.
      13 artikla
      Voimaantulo
      Tämä päätös tulee voimaan sitä päivää seuraavan ensimmäisen kuukauden ensimmäisenä päivänä, jona se julkaistaan Euroopan unionin virallisessa lehdessä.

         Tehty …

               Assosiaationeuvoston puolesta

               Puheenjohtaja

         (1)  EYVL L 97, 30.3.1998, s. 2.

         (2)  EUVL L 124, 20.5.2003, s. 1.

         (3)  EUVL L 166, 30.4.2004, s. 1.

         (4)  EUVL L 284, 30.10.2009, s. 1.

         LIITE I

            LUETTELO MAKSUIHIN PERUSTUMATTOMISTA ERITYISISTÄ RAHAETUUKSISTA TUNISIASSA

         …

         LIITE II

            ERITYISSÄÄNNÖKSET TUNISIAN LAINSÄÄDÄNNÖN SOVELTAMISEKSI

         …